එහි ශූරතාව හිමිකර ගත්තේ එංගලන්තයයි.2012/13 ශ්‍රී ලංකාවේදී පැවැති සිවුවැනි විස්සයි20 ලෝක කුසලාන තරගාවලියේ අවසන් වටයට පිවිසියේ ශ්‍රී ලංකාව හා බටහිර ඉන්දීය කොදෙව් කණ්ඩායමයි.එහිදී ශ්‍රී ලංකා ක්‍රිකට් ලෝලීන්ගේ හදවත් කම්පා කරවමින් කොදෙව්වෝ තරගය ජය ගත්හ.අවසාන තරගයට තරගාවලිය පිවිසෙන විට කොදෙව් පිලේ ආරම්භක පිතිකරු ක්‍රිස් ගේල් අති ආක්‍රමණශීලී පිතිහරඹ දියත් කරමින් ප්‍රතිවාදී කණ්ඩායම් බිය ගන්වා සිටියද අවසාන තරගයේදී ඔහු ලකුණු 3කට දවාලීමට ශ්‍රී ලංකාව සමත් විය.ඒ වෙනුවට එදා වේගවත් ලකුණු රැස් කිරීමක නිරත වූයේ අංක 3 පිතිකරු මාලන් සැමුවල්ස් ය.කාසියේ වාසිය දිනා ගෙන ප්‍රථමයෙන් පන්දුවට පහර දුන් කොදෙව් කණ්ඩායම වෙනුවෙන් එකම සාර්ථක පිතිකරුවා වූ සැමුවල්ස් ශ්‍රී ලංකා පන්දු යවන්නන්ට දිගට හරහට බැට දෙමින් පන්දු 56කින් ලකුණු 78ක් රැස් කළේ හතරේ පහර 3ක් හා හයේ පහර 6ක් එල්ල කරමිණි.කොදෙව් ඉනිම අවසන් වන විට ඔවුන් කඩුලු 6ක් දැවී ලකුණු 137ක් ලබා ගෙන සිටියහ.මේ ඉලක්කය ජය ගැනීමට අසමත් වූ ශ්‍රී ලංකාව තරගයේ තවත් පන්දු 8ක් ඉතිරිව තිබියදී ලකුණු 101කට දැවී ගියේය.